Publication: Magyar Közlöny
Issue: MK-1999-2 (Year: 1999, Number: 2)
Era: 1990-2004
Section: az 1/1999. (I. 14.) FVM rendelethez
Paragraph Index: 187

9. Egyéb benyújtandó adatok 9.1. Az állatok védelmére vonatkozó jogi szabályozás betartására vonatkozó adatok. (Tilos minden olyan génsebészeti beavatkozás, amely az állatnak tartós fájdalmat okoz vagy bizonyított egészségkárosító hatása van.) 9.2. A géntechnológiával módosított haszonállat környezetbe történő kibocsátásának körülményeivel kapcsolatos információk. 9.2.1. A géntechnológiával módosított haszonállat fizikai vagy viselkedésbeli változásával kapcsolatos kérdések megoldása (pl. fokozott növekedési erélyű állatok esetében megoldandó a túllegeltetés elkerülése, illetve a megnövekedett mennyiségű exkrétum elhelyezése). 9.2.2. Az állat esetleges kiszabadulásának várható következményei, a géntechnológiával módosított gén transzmissziójának lehetősége más haszon vagy vadon élő (különösen vadon élő védett) állatfajokba, illetve a transzmisszió várható következményei.

Source: https://magyarkozlony.hu/hivatalos-lapok/4d532de2b3b582bc0bf9ebc0f605b36d562de5af/dokumentumok/d591b142e11b93d5d71c3c0f0aa2796212d090eb/letoltes